Na temelju članka 31. točka 2. alineja 9. Statuta Doma za starije i nemoćne osobe Koprivnica – pročišćeni tekst KLASA: 555-01/22-01/208; URBROJ: 2137-26-23-19 od 6. listopada 2023. godine i članka 6. stavka 2. Pravilnika o radu Doma za starije i nemoćne osobe Koprivnica – pročišćeni tekst KLASA: 555-01/22-01/22, URBROJ: 2137-26-23-14 od 28. srpnja 2023., a u skladu s Pravilnikom o unutarnjem ustrojstvu i sistematizaciji radnih mjesta Doma za starije i nemoćne osobe Koprivnica KLASA: 555-01/24-01/305; URBROJ: 2137-26-24-9 od 30. kolovoza 2024. godine, Upravno vijeće Doma za starije i nemoćne osobe Koprivnica na 63. sjednici održanoj 2. srpnja 2025. godine donijelo je

**SUGLASNOST**

**za raspisivanje Natječaja za zapošljavanje radnika na neodređeno vrijeme**

Članak 1.

U skladu s utvrđenim se potrebama za zapošljavanja radnika na neodređeno vrijeme, daje se suglasnost za raspisivanje Natječaja za zapošljavanje radnika na neodređeno vrijeme:

* Pomoćni radnik u sustavu s posebnim uvjetima rada – pralja .........1 izvršitelj/ica

Obrazloženje:

Raspisivanje Natječaja za **zapošljavanje Pomoćnog radnika u ustavu s posebnim uvjetima rada - pralje na neodređeno vrijeme** potrebno je iz razloga osiguravanja nesmetanog procesa rada u Domu, a zbog odlaska u invalidsku mirovinu jedne pralje zaposlene na tom radnom mjestu. Upražnjeno radno mjesto pralje predviđeno je Pravilnikom o unutarnjem ustrojstvu i sistematizaciji radnih mjesta Doma za starije i nemoćne osobe Koprivnica.

Radi naprijed iznijetog, nužno je davanje suglasnosti i raspisivanje natječaja za zapošljavanje na neodređeno vrijeme.

Članak 2.

Suglasnost za raspisivanje Natječaja za zapošljavanje radnika na neodređeno i određeno vrijeme stupa na snagu danom donošenja.

KLASA: 555-01/25-01/\_\_\_\_

URBROJ: 2137-26-25-1

U Koprivnici, 2. srpnja 2025. godine.

Predsjednik Upravnog vijeća

Doma za starije i nemoćne osobe Koprivnica

Krunoslav Vitelj